“กลุ่มท่องเที่ยว”ลุ้นรัฐคลอดมาตรการกระตุ้นปลายปีแนะ 3 หุ้นเด่นสะสมเข้าพอร์ต
"กลุ่มท่องเที่ยว"ลุ้นรัฐคลอดมาตรการกระตุ้นปลายปีแนะ 3 หุ้นเด่นสะสมเข้าพอร์ต
26 ต.ค. 2561

บล.กรุงศรี จำกัด (มหาชน) ระบุในบทวิเคราะห์วันนี้(26ต.ค.) ว่า กลุ่มท่องเที่ยวฯ-ลุ้นภาครัฐออกมาตรการกระตุ้นการท่องเที่ยวในช่วงปลายปีช่วยดึง Sentiment กลับมาเป็นบวก :วันนี้(26ต.ค.) นายสมคิด จาตุศรีพิทักษ์ รองนายกรัฐมนตรี จะประชุมร่วมกับกระทรวงการท่องเที่ยวฯ เพื่อกำหนดมาตรการกระตุ้นการท่องเที่ยวช่วงไฮซีซั่น ในเบื้องต้นคาดว่าจะได้ข้อสรุปอย่างน้อย 2 มาตรการ คือ 1) ยกเว้นค่าธรรมเนียมวีซ่า ณ ด่านตรวจคนเข้าเมือง (Visa on Arrival) ให้กับนักท่องเที่ยว ต่างชาติ 21 ประเทศ รวมถึงประเทศจีน เป็นระยะเวลา 2 เดือน (15 พ.ย. 61-15ม.ค. 62 ) และ 2) ให้ส่วนลดสินค้าอีก 7-10% กับนักท่องเที่ยวต่างชาติที่แสดงพาสปอร์ตในการซื้อสินค้า (Passport Sale)
โดยกลุ่มท่องเที่ยว (CENTEL, MINT, ERW) แนะทยอยสะสมคาดได้ผลบวกจากภาครัฐเตรียมออกมาตรการกระตุ้นการท่องเที่ยว (ฟรีวีซ่า ออน อาร์ไรวัล) ในช่วงเดือน พ.ย.ถึง ม.ค.